b'\n_START_ARTICLE_\nDicronocephalus yui\n_START_SECTION_\nUtseende\n_START_PARAGRAPH_\nEn middelsstor, brunt eller gr\xc3\xa5tt best\xc3\xb8vet gullbasse. Denne arten er nesten helt kledt med brun best\xc3\xb8vning, grunnfargen er knapt synlig bortsett fra et par korte lendestriper p\xc3\xa5 pronotum. Hannen er gjerne kanelbrun, hunnen m\xc3\xb8rkgr\xc3\xa5tt best\xc3\xb8vet. P\xc3\xa5 hodet har hannene korte, noks\xc3\xa5 rette horn. Pronotum er ovalt (avrundede bakhj\xc3\xb8rner). Beina, s\xc3\xa6rlig forbeina, er lange. Beina er brunr\xc3\xb8de.\n_START_SECTION_\nLevevis\n_START_PARAGRAPH_\nLarvene utvikler seg i jorda. Hunnen samler friske blader, som hun ruller sammen, legger et egg p\xc3\xa5 og begraver. Hannenes forlengede forbein og horn tyder p\xc3\xa5 at de kjemper om hunnene.\n_START_SECTION_\nUtbredelse\n_START_PARAGRAPH_\nArten er utbredt p\xc3\xa5 Taiwan.'